VORMSI VALLA 2016. AASTA EELARVE SELETUSKIRJAGA

### 1. Vormsi valla 2016. aasta eelarve seletuskirja koostamise alused

Eelarve eelnõu koostamise aluseks on Vormsi valla Põhimäärus (s.h. eelarve liigendus ja ülesehitus vastab Vormsi valla Põhimääruse § 601), valla arengukava 2011–2025, arengukava tegevuskava, investeeringute kava ning eelarve strateegia 2016-2019 ja Kohaliku omavalitsuse finantseerimise seadus (KOFS).

Eelarve struktuur on viie osaline:

1. põhitegevuse tulud;
2. põhitegevuse kulud;
3. investeerimistegevus;
4. finantseerimistegevus;
5. likviidsete varade muutus e. muutused kassas ja hoiustes.

##### **Eelnõu koosneb:**

* seletuskirjast ja lisadest:
* Lisa 1 Vormsi Vallavalitsuse koosseis, palgamäärad ja teenistuskohtadele esitatavad nõuded
* Lisa 2 Volikogu otsuse eelnõu vallavanema palgamäära kehtestamiseks

### 1.1. Majandusprognoosid ja nende kasutamine.

Eelarve tulude plaani koostamisel on arvestatud riigi majanduse hetkeolukorda ja ametlikke majandusprognoose järgmiseks aastaks. Olulisem neist on Rahandusministeeriumi poolt koostatud majandusprognoos.

Riigi eelarve maht kasvab järgmisel aastal 2,4 %, sealhulgas suurenevad maksulised tulud 5,3 % ning mittemaksulised tulud kasvavad 10 %.

Rahandusministeeriumi suvise prognoosi kohaselt kiireneb Eesti majanduse ehk SKP reaalkasv järgmisel aastal 2,6 protsendini tänavu aasta 1,7 protsendilt. Maksutulude laekumise seisukohalt olulisem näitaja on SKP kasv jooksevhindades, mis arvestab ka inflatsiooni. Seega koos hinnatõusuga ulatub SKP kasv 2015. aastal 3,1 protsendini ja kiireneb 2016. aastal 5,5 protsendini. Eesti majanduskasvu kiirenemise eeldus on välismaise nõudluse kasvu taastumine meie ekspordikaupade järele. Ootuste kohaselt kiireneb Eesti peamiste kaubanduspartnerite kaalutud keskmine majanduskasv selle aasta 0,8 protsendilt 2016. aastal 1,6 protsendini. Aastatel 2018–2019 peaks Eesti majandus kasvama keskmiselt 3% aastas, tuginedes nii ekspordile kui ka sisenõudlusele.

Tööturuolukord muutub üha pingelisemaks ning töötuse kiire vähenemine koos tööealise rahvastiku kahanemisega on juba mõnda aega hoidnud üleval palgasurveid. Tööjõus osalemise ning hõive määrad on saavutamas oma ajaloolist maksimumi, mistõttu on hõive edasise kasvu väljavaated tagasihoidlikud.

Töötajate palgatulu kasv jääb sellel aastal eelmise aastaga võrreldes mõnevõrra aeglasemaks, kuna keskmise palga kasvutempo aeglustub, kuid tööga hõivatute arvu kasv jätkub. Tööjõu maksukoormuse langetamine aasta algusest toetab siiski oluliselt netopalga tõusu ning tarbijahindade tõus lükkub järgmisesse aastasse. Keskmise palga prognoos Eestis 2016 aastal on 1096 €.

**1.2. Selgitused ja põhjendused 2015. eelarveaasta kohta.**

2015. aasta lõppes ligilähedaselt planeeritud tulemiga. Planeeritud oli suurendada valla laenukohustusi 122 322 € võrra, tehtud kulutused suutsime täita ilma laenukoormust suurendamata. Kavandatud mahus ei ole täidetud investeerimistegevusi ning seda erinevatel põhjustel. Kavandatud tegevused on valdavalt algatatud, kuid kuna protsess ei ole lõppenud on ka kulutused eelarve mõistes edasi lükkunud. Kuna investeeringute pool kululiigiga 15 realiseeritakse valdavalt läbi OF + kaasfinantseerimise, peegeldub mittetäitumine nii tulude kui ka kulude poolel.

03200 Avalik kord ja julgeolek planeeritud oli korrastada tuletõrje veevõtukohtasid, kuid valmis sai ainult Sviby avariiohtlik katend. Dibys, kus veevõtukoht puudub takerdus protsess sobiva maa-ala puudumise taha.

04410 Mineraalse toorme kaevandamine uuringud on läbi viidud ja kinnitatud. Hetkel on kaevanduseks planeeritud maa-ala munitsipaliseerimisprotsessis, lisaks oleme Keskkonnaministeeriumiga jooksvas dialoogis saavutamaks maa-ainese lihtsustatud kaevandamiseks väikesaarte erisust.

04510 Maanteetransport teostatud sai Sviby-Rälby ja Hullo-Borrby teede pindamine, lisaks katsetasime teatud sensitiivsetel lõikudel (nt. Rälby, Saxby jne.) teede tolmuvabaks muutmist, mis andis positiivse tulemuse. Üle vaadatud ning korrastatud sai liiklusmärkide jaotus.

04520 Veetransport (sadama- ja lautrikohad) on planeeringud protsessis, kuid jõuavad lõpule eeldavasti 2016 aastal.

04600 Side alustasime sidejaotuse lõpplahenduste projekteerimisega, et tagada kogu saarel 2017-ks aastaks kiire internet.

04740 Üldmajanduslikud projektid korrastatud ja välja ehitatud sai Hullo külasüda s.h. muudeti kõnniteede ehitusega ohutumaks ja loogilisemaks liiklust ning paigaldati istepingid.

06100 Elamumajanduse arendamine valmis Sireli talu projekt, kuid ehitamine on külmutatud kuni finantseerimisskeemi selgumiseni.

06300 Veevarustus kinnitati ÜVK ja reoveekogumisala ning tehti valaikud ümberprojekteerimised. HVV esitas projekti rahastustaotluse KIK-i ning eesmärgiks on 2016 aastal kõik lõplikult välja ehitada. Lisaks toetati majapidamisi hajaasustusprogrammi raames.

066051 Elamu- ja kommunaalmajanduse haldamine osas tuli ette hulgaliselt planeerimata avariitöid s.h. bolierite vahetusi, katuse- ja korterite avariiremonttöid planeeritust suuremas mahus jne.

08202 Rahva- ja kultuurimajad valmis seltsimaja I etapp ning II etapi rahastamiseks on esitatud EAS-i taotlusi.

08207 Muinsuskaitse valmis Suuremõisa pargi konserveerimis- ja rekonstrueerimisprojekt

**1.3. Ülevaade arengudokumentides kajastatud eesmärkide täitmise plaanist uuel (2016) eelarve aastal ja kavandatavatest tegevustest (kui erineb strateegiast, siis ka põhjendused).**

2016. aastaks planeeritud tegevused ja investeeringud on korrelatsioonis valla arengukava tegevuskavaga ning eelarve strateegiaga. Investeeringute poolel on olulisemateks tegevusteks, loomsete jäätmete matmisplatsi ja lautrikohtade planeeringute lõpetamine ELASA viimase miili projektlahenduste väljatöötamine ning ehitamisega alustamine, Sviby rekreatsiooniala planeerimise alustamine ning ujumisranna/lasteranna korrastamine, ühisveevärgi ja kanalisatsiooni väljaehitamine Hullos, koolikatlamaja renoveerimine, seltsimaja renoveerimise II etapp ja Suuremõisa pargi infotahvlite ning projekti Vormsi fotodel teostamine, kooli väliõppeklassi ning WC/dushiruumide boksi ehitamine koos kooli fassaadi korrastamis töödega alustamisega.

##

## 2. EELARVE PÕHITEGEVUSE TULUD

**2.1. Tulud eelarveosades.**

**Põhitegevuse tulud** on järgmised:

* + **Maksutulud**
		- Füüsilise isiku tulumaks;
		- maamaks;
	+ **Tulud kaupade ja teenuste müügist**
		- laekumised hariduse majandustegevusest;
		- laekumised elamu-, kommunaalmajandustegevusest;
		- üüri- ja renditulud;
	+ **Saadavad toetused**
		- sihtotstarbelised toetused tegevuskuludeks;
		- mittesihtotstarbelised toetused tegevuskuludeks;
	+ **Muud tegevustulud**
		- saastetasud.

### 2.2. Maksutulud

**2.2.1. Tulumaks**

Tulumaksu laekumise prognoos 2016. aastaks on **354 480 €.**

Tulumaksu laekumine aastate lõikes on järgmine (€):

\* prognoos;

Arvestades riigi majandus- ning palgakasvu prognoose võiks prognoosida ka tulumaksu suuremat laekumist. Samas on üksikisikul nii väikeses vallas oluline mõju, seega võib mõne olulise maksumaksja töötasu muutumine valla tulubaasi oluliselt mõjutada. Lisaks ei ole 2015. aasta maksulaekumine olnud korrelatsioonis 2014. aasta graafikuga ning seetõttu on valla tulumaksu laekumise prognoosi osas jäädud mõõdukale +5,5 % tasemele (võrdluseks: 2013 versus 2012 +23 %, 2014 versus 2013 +15,3 % ning prognoositav 2015 versus 2014 +7%).

**2.2.2. Maamaks**

Maamaksu laekumise prognoos on **57 800 €.**

Prognoositava laekumise aluseks on elektroonilne andmebaas, mis võimaldab maksulaekumist täpsemalt planeerida.

Maamaksu laekumine 2005 – 2016 (prognoos)

\*prognoos

Maksudest saadav tulu kokku on planeeritud **412 280 €**, mis moodustab eelarve põhitegevuse tuludest 59,13 %.

###

### 2.3. Tulud kaupade ja teenuste müügist

**2.3.1. Riigilõivud**

Eelarve põhitegevuse tuludesse on planeeritud riigilõivude laekumine sarnaselt 2015. aastaga **700 €**. Vallaeelarvesse laekuvad riigilõivud vastavalt riigilõivuseadusele (vastu võetud 07.12.2006, jõustunud 01.01.2007), milles kohaselt Vormsi eelarvesse laekuvad tulud peamiselt ehitusseaduse alusel tehtavatest toimingutest (16. peatükk 1. jagu) ning majandustegevuse registri seaduse alusel tehtavatest toimingutest (17. peatükk 5. jagu).

**2.3.2. Tulud hariduse majandustegevusest**

2016. aasta tulud haridusalasest tegevusest on planeeritud kokku **5 000 €.** Tulu koosneb Vormsi Lasteaed-Põhikooli lasteaia maksust, laste, töötajate ning külaliste toitlustamisest ja ruumide rentimisest huvialalaagritele.

Laekumised on arvestatud järgmistel alustel:

|  |  |
| --- | --- |
| Tulu liik | Kokku € |
| Lasteaia kohamaks | 600 |
| Toitlustamine  | 2 000 |
| Ruumide rent | 2 400 |
| **Kokku tulud** | **5 000** |

**2.3.3. Üüri- ja renditulud**

Planeeritud üüri- ja renditulu sisaldab vallale kuuluvate munitsipaaleluruumide ja mitteeluruumide üürile andmisest saadavat tulu. 2016. aastaks on planeeritud üüri- ja renditulude laekumiseks **12 271 €**, mis on 2015. aasta laekumistest mõnevõrra enam.

|  |  |
| --- | --- |
| Rendi tasud | Summa € |
| Üüritulud Kalffi maja korteritest | 3 120 |
| Üüritulud Solhemi maja korteritest | 1 800  |
| Üüritulu Hullo külakeskuse korterist | 2 250 |
| Hullo külakeskuse kabinettide ja kuuri rent | 1 152 |
| Üüritulu Sireli talu korteritest | 600 |
| Sireli talu ruumide rent | 360 |
| Hullo pood ja Eesti Post | 2 028  |
| Muu rent | 961 |
| **KOKKU** | **12 271** |

### 2.3.4. Laekumised elamu- ja kommunaalmajandustegevusest

Jäätmeveo teenustasu tulu on vastavalt kehtestatud hindadele ja jäätmevaldajate arvule planeeritud **11 000€**

### Kaupade ja teenuste müügist saadav tulu kokku on 28 971 €.

### 2.4. Toetused

Toetused tegevuskuludeks jagunevad sihtotstarbelisteks ja mittesihtotstarbelisteks.

Vormsi vald ei saa seoses kujunenud tulubaasiga tasandusfondi toetust ja toetus mittesihtotstarbelisteks tegevuskuludeks eraldatakse väikesaarte toetusena. Oluline osa kasvust tuleb riigi poolt planeeritud õpetajate palkade tõusu arvelt.

Toetusfondi prognoositav suurus on kokku **254 828 €** (vrd. 227 066 € 2015 aastal, 220 592 € 2014 aastal ja 199 065 € 2013 aastal).

## 3. EELARVE PÕHITEGEVUSE KULUD

## 3.1. EELARVE KULUD

Eelarve põhitegevuse kulude maht on eelarves planeeritud **642 729 €.** KOFS järgi peab eelarves põhitegevuse kulude maht olema väiksem või äärmisel juhul võrdne põhitegevuse tulude mahuga. Põhitegevuse tulemiks 2016. aasta eelarves on **54 400 €** (vrd. 2015 aasta 12 736 €). Mida suurem on eelarve põhitegevuse tulem, seda suurem on omavalitsuse finantseerimise võime. Eelarves on põhitegevuse kulude koond koostatud vastavalt valdkondade klassifikaatoritele.

**Kulude jaotus ning osakaalud protsentides valdkondade lõikes on järgnevad:**

##

## 3.2 VALDKONNAD

### 3.2.1.Üldised valitsemissektori teenused

3.2.1.1. Vallavolikogu 10 525 €, sh:

\* personalikulud 7 325 € ;

\* majandamise kulud 3200 €;

Volikogus on 9 liiget, 4 alalist komisjoni. Volikogul on palgal eraldi sekretär.

3.2.1.2. Vallavalitsus 122 621 €, sh:

\* personalikulud 77 607 €;

\* majandamise kulud 44 814 €;

\* muud kulud 200 €

Vallavalitsus on 7 liikmeline, ametnikke ja töötajaid on lisaks vallavanemale 9.

3.2.1.3. Reservfond 8 000 €.

Vastavalt valla põhimäärusele kasutatakse vajadusel reservfondi ootamatute või erakorraliste kulude katteks vallavalitsuse korralduste alusel.

3.2.1.4. Muud üldised valitsussektori teenused 1 258 €.

Kodukant Läänemaa MTÜ 35

Läänemaa Rannakalanduse selts 120

MTÜ Läänemaa Turism 448

ESK 250

LAK 400

3.2.1.5 Valitsussektori võla teenindamine 4 858 €.

Valdkonna summa kokku on **147 262 €.**

|  |  |  |
| --- | --- | --- |
| **01** | **Üldised valitsussektori teenused** | **147 262 €** |
| 01111 | Valla- ja linnavolikogu | 10 525 € |
| 01112 | Valla- ja linnavalitsus | 122 621 € |
| 01114 | Reservfond | 8 000 € |
| 01600 | Muud üldised valitsussektori teenused  | 1 258 € |
| 01700 | Valitsussektori võla teenindamine | 4 858 € |

### 3.2.2. Avalik kord ja julgeolek

Valdkonna prioriteetsed tegevused 2016. aastal on järgmised:

### Tuletõrje veevõtukohtade omaosaluste katmine

3.2.2.1. Päästeteenused

|  |  |  |
| --- | --- | --- |
| **03** | **Avalik kord ja julgeolek** | **4 000 €** |
| 03200 | Päästeteenused | 4 000 € |

Valdkonna summa on **4 000 €**

### 3.2.3. Majandus

Valdkonna prioriteetsed tegevused 2016. aastal on järgmised:

* alustatud planeeringute ning projekteerimiste lõpetamine
* ELASA “viimase kilomeetri” lahenduste projekteerimine ja väljaehitamise alustamine.
* üldplaneeringu teemaplaneeringu vormistamine
* kooli katlamaja projekteerimine ja renoveerimine
* ettevõtluse ja maahoolduse toetamine
* Sviby rekreatsiooniala planeerimise alustamine
* Koostootmisjaama ja trasside projekteerimine

3.2.3.1. Põllumajandus 24 591 €.

* loomsete jäätmete matmisplatsi detailplaneering
* maakasutus- ja ettevõtlustoetus

3.2.3.2. Maanteetransport 21 232 €.

* teede hooldamine ja tolmutõrje tegemine määratud lõikudel
* Vormsi bussiliini doteerimine

3.2.3.3. Side 72 103 €.

* Saare interneti arendamine ja ettevalmistused ELASA ühenduste vastuvõtmiseks.

3.2.3.4 Üldmajanduslikud arendusprojektid 47 364 €.

* Üldplaneeringu teemaplaneeringu lõpetamine
* Kooli katlamaja projekteerimine ja renoveerimine
* Sviby rekreatsiooni ala planeerimise alustamine
* Koostootmisjaama ja trasside projekteerimine

3.2.3.5 Veetransport 5 629 €.

* Lautri- ja sadamakohtade planeeringute lõpetamine

Valdkonna summa kokku **170 919 €.**

|  |  |  |
| --- | --- | --- |
| **04** | **Majandus** | **170 919** |
| 4410 | Mineraalse toorme kaevandamine | 0 |
| 04210 | Põllumajandus | 24 591 |
| 04510 | Maanteetransport (vallateed) | 21 232 |
| 04600 | Side | 72 103 |
| 04740 | Üldmajanduslikud arendusprojektid | 47 364 |
| 04520 | Veetransport | 5 629 |

### 3.2.4. Keskkonnakaitse

Valdkonna prioriteetsed tegevused 2015. aastal on järgmised:

* jäätmejaama opereerimine
* jäätmehoolduse korraldamine

3.2.4.1. Jäätmekäitlus-prügivedu

Jäätmehooldusega seotud kulud saarel, sh, kokkuvedu, jaama haldamine, ehitusjäätmete platsi korrashoid.

Valdkonna summa on **14 500 €**

|  |  |  |
| --- | --- | --- |
| **05** | **Keskkonnakaitse** | **14 500** |
| 05100 | Jäätmekäitlus (prügivedu) | 14 500 |

**3.2.5. Elamu- ja kommunaalmajandus**

Valdkonna prioriteetsed tegevused 2016. aastal on järgmised:

* Hullo vee- ja kanalisatsiooni väljaehitamine
* valla arengukava tegevuskavas ette nähtud kohustuste täitmine
* heakorra tagamine
* heakorra eeskirjast kinnipidamise tõhustamine

3.2.5.2 Veevarustus 99 333 €.

* Hullo vee- ja kanalisatsiooni väljaehitamine Haapsalu veevärgi poolt, valla omaosaluse tasumine
* Hajaasustuse veeprogrammi toetamine

3.2.5.3 Elamumajandus 35 359 €.

* Olemasolevate kinnistute, hoonete, ruumide ja rajatiste majandamiskulud s.h. kütjate töötasud

3.2.5.4 Kalmistud 1 000 €.

* Vormsi kalmistu hooldamine ja selle ümbruse heakorrastamine

Valdkonna summa on **135 692 €.**

|  |  |  |
| --- | --- | --- |
| **06** | **Elamu- ja kommunaalmajandus** | **135 692** |
| 06300 | Veevarustus | 99 333 |
| 06605 | Elamumajandus (066051) | 35 359 |
| 06605 | Kalmistud (066052) | 1 000 |

### 3.2.6. Vabaaeg, kultuur ja religioon

Valdkonna prioriteetsed tegevused on järgmised:

* Vormsi raamatukogu tegevuse jätkumine
* läbi MTÜ Vormsi Kultuuriühing kohalike kultuuri- ja spordiürituste korraldamine
* seltsimaja renoveerimise II etapp
* Suuremõisa pargi infotahvlite ning projekti „Vormsi fotodel“ teostamine
* valla eakate seltsitegevuse toetamine

3.2.6.1. Laste huvialamajad ja keskused 5 665 €.

* Vormsi laste huvialaringide tasud

3.2.6.2. Raamatukogu 13 159 €.

* personali kulud 10 109 €.
* majandamiskuludeks (inventar, side jms) 3 050 €

3.2.6.3. Rahva- ja kultuurimajad 24 690 €.

* sealhulgas rahvamaja renoveerimise II etapp 20 990 €

3.2.6.4. Muinsuskaitse 40 000 €.

* Suuremõisa pargi infotahvlite ja projekti „Vormsi fotodel“ teostamine; omaosalus 6 000 €, toetus 34 000 €

3.2.6.5 Seltsitegevus 34 700 €.

* 28 000 € MTÜ Vormsi Kultuuriühingule Vormsi kultuurielu korraldamiseks
* 6 700 € kodanikualgatuse toetamiseks Vormsil

Valdkonna summa on **118 214 €.**

|  |  |  |
| --- | --- | --- |
| **08** | **Vabaaeg, kultuur ja religioon** | **118 214** |
| 8106 | Laste huvialamajad ja keskused | 5 665 |
| 08201 | Raamatukogud | 13 159 |
| 08202 | Rahva- ja kultuurimajad | 24 690 |
| 8207 | Muinsuskaitse | 40 000 |
| 08209 | Seltsitegevus | 34 700 |

### 3.2.7. Haridus

Valdkonna eesmärgid 2016. aastal on järgmised:

* kvaliteetse alus- ja põhihariduse andmine kaasaegses õpikeskkonnas
* õpilaste tasuta koolitoidu tagamine
* noorsoo- ja haridustöö korraldamine ja koordineerimine
* kooli väliõppeklassi ning WC/dushiruumide boksi ehitamine koos kooli fassaadi korrastamis töödega alustamisega (omaosalus 7 500 €, invsteeringutoetus 42 500 €)

3.2.7.1. Vormsi Lasteaed-Põhikooli eelarve kokku on 319 376 €.

* lasteaed 53 591 €
* põhikool 265 785 € (sh riigieelarvest 114 306 €)

3.2.7.2. Eraldised teistele omavalitsustele 1 542 €.

Eraldised on ettenähtud teiste kohalike omavalitsuste territooriumil asuvates üldhariduskoolides ja kutsekoolides käivate Vormsi õpilaste kulude katteks.

Valdkonna summa on **341 686 €.**

|  |  |  |
| --- | --- | --- |
| **09** | **Haridus** | **341 686** |
| 09110 | Alusharidus-lasteaiad | 53 591 |
| 09212 | Põhikoolid | 265 782 |
| *092121* | *Riiklik*  | *114 306* |
| *092122* | *Vald* | *151 477* |
| 9220 | Põhi- ja üldhariduse kaudsed kulud | 1 542 |
| 09601 | Koolitoit | 20 772 |

### 3.2.8. Sotsiaalne kaitse

Valdkonna prioriteetsed tegevused on järgmised:

* perede toetamine laste sünni puhul;
* koduhooldusteenuste valdkonna arendamine
* ravimitoetused
* eakate juubelitoetused
* peretoetused ( sh laste huvialaringid, koolitoetus, jõulupakid jne)

3.2.8.1 Puuetega inimeste sotsiaalne kaitse 2 798 €.

Koduhooldajatele makstav tasu

3.2.8.2 Muu eakate sotsiaalne kaitse 3 720 €.

Eakatele makstavad tähtpäevade toetused ja ravimite ostmiseks mõeldud toetused

3.2.8.3 Muu perekondade ja laste sotsiaalne kaitse 9 690 €.

Vormsi vald toetab oma inimesi. Makstakse sünnitoetust, kooli alustamise ja lõpetamise toetust ning teisi koolitoetusi. Toetatakse huvialaringides osalemist ning üksikvanemaid ja paljulapselisi peresid. Jõuludeks saavad lapsed kommipakid. Juubilare peetakse meeles kingituste ja lilledega. Vormsi valla elaniku surma puhul makstakse perele matusetoetust.

3.2.8.4 Riiklik toimetulekutoetus 9 200 €.

Vahendid, mis eraldatakse riigi poolt kehtestatud toimetulekupiirist allapoole jäävate inimeste toetusteks. Eraldised laekuvad eelnevatel perioodidel tehtud kulutuste põhjal.

3.2.8.5 Muu sotsiaalne kaitse 13 461 €.

Sotsiaaltöötaja 0,75 kohta ning erialaspetsialistide (vajadusel) 0,25 kohta personalikulu 12 591 € ja auto ülalpidamise kulu 870 €.

Valdkonna eelarve kulu kokku on **38 869 €.**

|  |  |  |
| --- | --- | --- |
| **10** | **Sotsiaalne kaitse** | **38 869** |
| 10121 | Muu puuetega inimeste sotsiaalne kaitse | 2 798 |
| 10201 | Muu eakate sotsiaalne kaitse | 3 720 |
| 10402 | Muu perekondade ja laste sotsiaalne kaitse | 9 690 |
| 10701 | Riiklik toimetulekutoetus | 9 200 |
| 10900 | Muu sotsiaalne kaitse, sh. sotsiaalse kaitse haldus | 13 461 |

## 4. INVESTEERIMISTEGEVUS

Investeerimistegevus kokku **180 572 €,** sellest:

**4.1. Tuludena** – sissetulekutena on selles eelarveosas kajastatud järgmised kanded:

* põhivara soetuseks saadav sihtfinantseerimine 147 741 €
* intressitulud 100 €

**4.2. Kuludena** – väljaminekutena on selles eelarveosas kajastatud järgmised kanded:

* põhivara soetus 315 222 €
* põhivara soetuseks antav sihtfinantseerimine 8 333 €
* intressikulud 4 858 €

Täpsem jaotus on antud allolevas tabelis.

|  |  |  |
| --- | --- | --- |
| **INVESTEERIMISTEGEVUS KOKKU** | **-180 572** |  |
| 15 | Põhivara soetus (-) | -315 222 | Vt. allolevat tabelit |
| 3502 | Põhivara soetuseks saadav sihtfinantseerimine(+)  | 147 741 | Vt. allolevat tabelit |
| 4502 | Põhivara soetuseks antavsihtfinantseerimine(-) | -8 333 | Hajaasustuse veeprogrammi toetamine |
| 382 | Finantstulud (+) | 100 | Intressitulud |
| 65 | Finantstkulud (-) | -4 858 | Intressikulud |

|  |
| --- |
| **Investeeringud 2016** |
| Tegevusala | Tegevus | Summa | OF | KF |
| 04210 | Loomsete jäätmete matmisplatsi detailplaneering | 4 000  | 4 000  | 0  |
| 04520 | Lautrikohtade planeerimine | 5 629  | 5 629  | 0  |
| 04600 | ELASA viimase miili lahenduste projekteerimine ja väljaehitamise alustamine | 62150  | 23900  | 38 250  |
| 04740 | Sviby rekreatsiooniala planeerimine ja ujumisranna korrastamine | 7 000  | 7 000  | 0  |
| 04740 | Koostootmisjaama hoone ja trasside projekteerimine | 10 000 | 10 000 | 0 |
| 04740 | Kooli katlamaja projekteerimine ja renoveerimine | 20 000  | 4 000  | 16 000  |
| 06300 | Hullo vee ja kanalisatsiooni ehitus | 95 000  | 95 000  |   |
| 08202 | Seltsimaja renoveerimise II etapp | 20 990  | 4 000  | 16 991  |
| 08207 | Suuremõisa pargi infotahvlid pluss Vormsi fotodel | 40 000  | 6 000  | 34 000  |
| 092122 | Kooli WC/dushiboksi ja väliõppeklassi rajamine | 50 453  | 7 500  | 42 500  |
|  | **Kokku** | **315 222**  | **167 029** | **147 741**  |

## 5. FINANTSEERIMISTEGEVUS

Finantseerimistegevuse eelarveosas on kajastatud valla kohustuste tasumine panga ees ning planeeritav laen suuruses 152 500 €. Planeeritav netovõla koormus 2016. aasta lõpuks on 289 637 € (vs. 169 388 € 2015 aasta lõpus ja 196 490 € 2014. aasta lõpus).

|  |  |  |
| --- | --- | --- |
|  | **FINANTSEERIMISTEGEVUS** | 120 249 € |
| 20.5 | Kohustuste võtmine (+) | 152 500 € |
| 20.6 | Kohustuste tasumine (-) | -32 251 € |

## 6. MUUTUS KASSAS JA HOIUSTES

Selles eelarvosas näidatakse eelarve aastavahetuse 2015/2016 likviidsete varade suunamata jäägi muutumist 2016. aasta lõpuks.

Jääk 2015 1. jaanuar 5 923 €

Kogu jääk suunatakse eelarve kuludesse ja eelarveosadesse – **investeerimistegevused** ning **finantseerimistegevused.**

## 7. ANDMED ÜLEMINEVATE TEGEVUSTE KOHTA

Käesolev peatükkis toodud tabel näitab 2015. eelarveaastal jätkuvaid tegevusi koos kulude üldsumma jaotusega eelarveaastate järgi.

|  |
| --- |
| **2016 aasta eelarvesse üleminevad tegevused** |
| Tegevusala | Tegevus | Summa | 2 015  | 2 016  |
| 04210 | Loomsete jäätmete matmisplatsi detailplaneering | 4 000 | 0  | 4 000  |
| 04520 | Lautrikohtade ja väikesadamate projekteerimine | 12 675 | 7 075  | 5 600  |
| 04600 | Side / Elasa viimase miili projekteerimine | 4 800 | 0  | 4 800  |
| 04740 | Sviby rekreatsiooniala planeerimine | 6 000 | 0  | 6 000  |
| 08202 | Rahvamaja renoveerimise II etapp | 20 990 | 0  | 20 990  |
|  | **Kokku** | **44 465**  | **7 075**  | **37 390**  |

Eelnõu algatas Vormsi Vallavalitsus

Eelnõud on arutatud Vormsi Vallavalitsuse istungil 11. Jaanuar 2016.a.

Seletuskirja muudetud 29.Märts 2016.a.

Eelnõu koostas vallavanem Tanel Viks